**Dodatok č. 3 ku Kolektívnej zmluve na roky 2020 – 2021**

V záujme vytvárania priaznivejších pracovných podmienok a podmienok zamestnávania zamestnancov ZŠ sa schvaľuje dodatok ku KZ na rok 2021 v zmysle Kolektívnej zmluvy vyššieho stupňa na rok 2021 s nasledujúcimi zmenami:

* **doplnenie v článku 7**

 ***Príspevok vo výške 100 eur***

Zamestnávateľ poskytne zamestnancovi ZŠ v druhom polroku 2021 príspevok vo výške **100 eur**. Podmienkou poskytnutia príspevku je trvanie pracovného pomeru v organizácii k 30.11.2021 najmenej 6 mesiacov (zamestnanec nemôže byť vo výpovednej dobe). Príspevok sa vyplatí v mesiaci december 2021.

* **zmena v článku 9**

***Odstupné a odchodné***

**Odstupné sa zvyšuje o jeden funkčný plat nad rozsah uvedený v § 76 Zákonníka práce**

1. Zamestnávateľ vyplatí zamestnancovi, s ktorým skončí pracovný pomer výpoveďou z dôvodov uvedených v § 63 ods. l písm. a) alebo písm. b) alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, patrí pri skončení pracovného pomeru odstupné najmenej v sume
2. jedného funkčného platu, ak pracovný pomer zamestnanca trval menej ako dva roky,
3. dvoch funkčných platov, ak pracovný pomer zamestnanca trval najmenej dva roky a menej ako päť rokov,
4. troch funkčných platov, ak pracovný pomer zamestnanca trval najmenej päť rokov a menej ako desať rokov,
5. štyroch funkčných platov, ak pracovný pomer zamestnanca trval najmenej desať rokov a menej ako dvadsať rokov,
6. piatich funkčných platov, ak pracovný pomer zamestnanca trval najmenej dvadsať rokov.
7. Zamestnancovi patrí pri skončení pracovného pomeru dohodou z dôvodov uvedených v § 63 ods. l písm. a) alebo písm. b) alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, odstupné najmenej

v sume

1. dvoch funkčných platov, ak pracovný pomer zamestnanca trval menej ako dva roky,
2. troch funkčných platov, ak pracovný pomer zamestnanca trval najmenej dva roky a menej ako päť

rokov,

1. štyroch funkčných platov, ak pracovný pomer zamestnanca trval najmenej päť rokov a menej ako desať rokov,
2. piatich funkčných platov, ak pracovný pomer zamestnanca trval najmenej desať rokov a menej ako dvadsať rokov,
3. šiestich funkčných platov, ak pracovný pomer zamestnanca trval najmenej dvadsať rokov.
4. Ak bola zamestnancovi daná výpoveď z dôvodov uvedených v § 63 ods.1 písm. a) alebo b) Zákonníka práce, zamestnanec má právo pred začatím plynutia výpovednej doby požiadať zamestnávateľa, aby sa pracovný pomer skončil dohodou. Tejto žiadosti je zamestnávateľ povinný vyhovieť.
* **doplnenie v článku 7**

***Pracovné voľno s náhradou mzdy***

Zamestnávateľ poskytne zamestnancovi v  prvom polroku kalendárneho roka 2021 na jeho žiadosť podľa **§ 141 ods. 3 písm. c Zákonníka práce** jeden deň pracovného voľna. Za čas pracovného voľna patrí zamestnancovi náhrada funkčného platu.

***Tento dodatok nadobúda platnosť dňom 01.01.2021***

 *Mgr. Drahomíra Švecová Ing. Marta Ichniovská*

*predsedníčka ZO OZ PŠaV pri ZŠ Lesnícka 1 štatutárny zástupca zamestnávateľa*